La Generalitat invertirà 1'7 milions d'euros en la millora i modernització dels polígons d'Alaquàs
27/07/2018

# La Generalitat invertirà 1'7 milions d'euros en la millora i modernització dels polígons d'Alaquàs

*   27/07/2018
*   [Urbanisme](/categoria/24/0/urbanisme)
*   [Imprimir](#)
*   Compartir
*    https://www.alaquas.org/documento.asp?id\_do=16964

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16964%2F0&title=Ajuntament%20d%27Alaqu%C3%A0s.%20Premsa.La%20Generalitat%20invertir%C3%A0%201%277%20milions%20d%27euros%20en%20la%20millora%20i%20modernitzaci%C3%B3%20dels%20pol%C3%ADgons%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16964/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16964/270720188d7ed7d3-fdfa-4aa6-b9d6-0b47249da598_Form_4.jpg)](https://www.alaquas.org/ficheros/documentos/2018/2/16964/270720188d7ed7d3-fdfa-4aa6-b9d6-0b47249da598_Form_10.jpg "<a href='https://www.alaquas.org/ficheros/documentos/2018/2/16964/270720188d7ed7d3-fdfa-4aa6-b9d6-0b47249da598_Form_10.jpg' target=_blank><i class='fa fa-external-link' aria-hidden='true'></i>.La Generalitat invertirà 1'7 milions d'euros en la millora i modernització dels polígons d'Alaquàs</a>")

Blanca Marín, Secretària Autonòmica d'Economia Sostenible ha presentat a Alaquàs les polítiques de promoció, millores i gestió de les àrees industrials

La Generalitat Valenciana ha donat resposta a les peticions de l’Ajuntament d'Alaquàs en matèria d'inversió per a la millora i modernització dels polígons del municipi. L'Institut Valencià de Competitivitat Empresarial (IVACE) mitjançant una nova línia d'ajudes destinarà 1,7 milions en dos anys. Concretament, al polígon dels Mollons es destinarà una ajuda de 341.696 euros enguany i 514.019 en 2019 mentre que el del Bovalar rebrà 348.783 en 2018 i 504.167 en 2019.

L'inversió estarà destinada a la millora de l'accessibilitat, la mobilitat, l'eficiència energètica i la implantació de tecnologies als dos polígons.

Pel que fa a les actuacions de mobilitat, cal destacar les obres que s'executaran per a la millora de l'accés al polígon del Bovalar amb la urbanització del carrer Conca, i la prolongació del carril bici, entre l’avinguda Pablo Iglésias i carrer Camí Vell.

Una de les tasques que també es planteja, és la renovació de l'enllumenat públic mitjançant mesures d'eficiència energètica, a través de la substitució dels actuals lluminàries per altres de major eficiència energètica.

En ambdós casos també es contempla l'execució de canalitzacions per a la instal·lació de fibra òptica. Es tracta d'una actuació que permetrà l'accés a Internet a alta velocitat.

En aquesta mateixa línia, i amb l'objectiu d'incrementar la seguretat al polígon, es procedirà a la implantació d'un circuit tancat de televisió connectat a la policia local.

Durant la celebració de la roda de premsa que va tindre lloc a la Sala Xemeneia al Castell d’Alaquàs on Blanca Marín la Secretària Autonòmica d’Economia Sostenible va explicar aquest pla estratègic d’ajudes; el portaveu de la Federació Valenciana de Polígons Empresarials Diego Romà va qualificar aquesta inversió ‘‘d’històrica’’ i va voler a més felicitar al govern local pel treball en la activació de mecanismes per a l’obtenció de noves ajudes destinades a l'execució de projectes en zones industrials.

Per la seua banda, l’Alcaldessa d'Alaquàs Elvira García Campos va mostrar la seua satisfacció pel compromís del Govern autonòmic en l'aposta per la rehabilitació i millora dels polígons, la qual cosa permetrà la dinamització i creació de noves empreses, la millora de competitivitats, i el que és prioritat per al govern local: la creació d’ocupació.